วันนี้เกิดอยากกินชาไข่มุกขึ้นมา ก็เลยเดินวนอยู่รอบสยามสแควร์เป็นนานสองนาน และแล้วก็นึกได้ว่า Dakasi มีโปรโมชั่นร่วมกับ Galaxy โดยสามารถแลกซื้อชาได้ในราคาแก้วละ 9 บาทค่ะ งานนี้เลยต้องมีลองกันสักหน่อย 

ร้าน Dakasi สาชาสยามสแควร์ตั้งอยู่บริเวณใกล้กับร้าน Mr.Cup T หรืออยู่ตรงข้ามกับร้าน Watson นั่นเองค่ะ หน้าร้านตกแต่งเป็นสีเหลืองสดเห็นได้ชัดมาแต่ไกล อันที่จริงเราไม่ได้มาซื้อชาร้านนี้นานมากแล้วเพราะอยากกินทีไร เห็นคิวของทางร้านแล้วต้องล้มเลิกความคิดทุกที 

โปรโมชั่นของ Galaxy คือสามารถซื้อชาไซส์ M ในราคา 9 บาท เลืกได้จากเมนูชานมดาคาซี่/วิปที/ชาเขียวพีช ...เลยลองเลือกวิปทีมาลองเพื่อความแปลกใหม่ค่ะ เพิ่มไข่มุกอีก 5 บาท สรุปคือแก้วนี้ราคา 14 บาท คุ้มเว่อร์จริงๆ

วิปทีเป็นชาจัสมินหอมๆ ดูดปรื๊ดนี่กลิ่นมะลิลอยแตะเพดานปากเลยค่ะ ราดด้านบนด้วยวิปครีมข้นๆ รสชาติออกเค็มปะแล่ม วิปที่นี่เนื้อหนักมากค่ะ กินแล้วทำให้นสชาติแปลกไปจากที่เคยชิมของร้านอื่น ใครชอบแบบหอมมันนี่ต้องลองเลย ส่วนไข่มุกของทางร้านเป็นแบบนิ่มนะคะ ไม่หนุบติดฟันเท่าไหร่ แต่เราแอบชอบวิปแบบเบาๆ กินแล้วลอยละล่องมากกว่า เมนูนี้ขอแปะสามดาวไว้ก่อนนะคะ